PR:Millainen riski "hätähuuhtelusta" alapuolisille vesille?

Tiedote 19.2.2013 / Stop Talvivaara - kansanliike vesistöjen puolesta http://www.stoptalvivaara.org/fi/tiedote19022013.html

Millainen riski "hätähuuhtelusta" alapuolisille vesille?
Stop Talvivaara kutsuu viranomaisia Ylä-Lumijärven jäälle

Stop Talvivaara kutsuu Kainuun Ely-keskuksen virkamiehiä Ylä-Lumijärven jäälle tutustumaan vesiin, joihin kaivosyhtiö aikoo valtavia jätevesimassoja juoksuttaa. Ely-keskus ei ole luvassaan huomioinut ollenkaan sitä, että juoksutus tapahtuu pahasti saastuneiden vesistöjen yli.
 * Mitä tapahtuu kun sulfaattipitoinen jätevesi huuhtelee näitä kipsisakka-altaan vuodon päästöjä, kysyvät asiaa seuranneet kansalaiset.

Juoksutusten valmistelusta rikosilmoituksen tehnyt kajaanilainen Jussi Kinnunen on pyytänyt poliisia paikalle tutustumaan tilanteeseen. Kajaanin poliisi on ilmoittanut, ettei tule paikalle, vaan tukeutuu Ely-keskuksen valvontaan. Kinnunen toivoo kuitenkin yhä myös poliisin tulevan tutustumaan tilanteeseen.
 * Kyse näyttäisi olevan ympäristörikoksen valmistelusta ja Kainuun Ely-keskus näyttäisi olevan siinä mukana, perustelee Kinnunen poliisin tulemista paikalle.

Kansalaiskatselmus pidetään Ylä-Lumijärven eteläpäässä huomenna (ke 20.2.) klo 11-13 välisenä aikana. Sedimenttinäytteitä otetaan suunnitellun juoksutuksen alapuolelta kirkkaisiin plexiputkiin. Mukana on myös Kiltuan ranta-asukas Pekka Rönkkö, joka kertoo meneillään olevasta vapaaehtoisesta näytteenottotyöstä alapuolisissa järvissä.

Katselmuksen jälkeen pystytetään puolijoukkueteltta, joka palvelee kansalaisten valvontaleirin tukikohtana tulevina viikkoina.

Järjestämme median edustajille moottorikelkkakuljetuksen paikalle. Kuljetuksista vastaa Leo Schroderus p. +358 500-282822

Lisätietoja:
 * http://www.stoptalvivaara.org
 * +358 442003654